Tràmits gencat disposa d'una política de seguretat que determina l'autorització per a la utilització dels diferents serveis que ofereix, i permet el seguiment de les gestions realitzades.
Cada servei i/o tràmit està sotmès a una política de seguretat pròpia segons la seva casuística.
Tràmits Gencat pot requerir diferents graus d'identificació, d'acord amb la seguretat exigida per cada servei:
El mitjà d'identificació per utilitzar els serveis a Tràmits gencat és el certificat digital.
Aquest mitjà d'identificació determina tant la identitat de l'usuari com el seu tipus d'acreditació.
Perfil d'acreditació a Tràmits gencat
Quan una persona fa servir alguns dels serveis o tràmits de Tràmits gencat cal conèixer el seu perfil.
El tipus de perfil d'acreditació determina el grau de representació de la persona que s'identifica i actua envers tercers i/o ell mateix.
Aquesta informació ve determinada pel certificat digital que fa servir l'usuari i la informació que aquest incorpora.
Els perfils d'acreditació per identificar-se a Tràmits gencat són els següents:
Les polítiques particulars de seguretat de cada servei es defineixen segon el tipus d'acreditació.
No permet, per exemple, que un particular sol·liciti un ajut ofert per a empreses o que una persona pugui realitzar un tràmit en nom de la seva empresa quan no té poders per fer-ho.
Un certificat digital pot determinar un o més perfils d'acreditació.
Així doncs, la identificació mitjançant eDNI determina un rol d'acreditació de persona física, mentre que un certificat de persona vinculada a una organització sense poders de representació també es pot fer servir per acreditar una persona física.
Quan una persona s'identifica per accedir a La Meva carpeta ho fa amb un perfil d'acreditació determinat pel mecanisme d'identificació digital que ha fet servir.
A partir d'aquest moment, a cada pestanya de la carpeta s'aplica la política de seguiment particular de cada tipus de gestió.
Per exemple, si s'identifica com a persona vinculada a una organització no podrà veure les gestions donades d'alta com a persona física (o particular).
Si les vol veure s'ha de finalitzar la sessió i tornar a identificar-se amb un certificat digital que l'identifiqui com a persona física (o particular).
En el cas particular de notificacions electròniques, una persona pot consultar i actuar sobre una notificació electrònica en la que figura com a destinatària.
En el cas d'organitzacions, un usuari que s'identifiqui amb un rol de persona jurídica o persona vinculada a una organització amb poders de representació podrà consultar i actuar sobre qualsevol notificació on figuri com destinatària una persona vinculada a aquesta organització.
Es pot accedir a la consultar de l'estat d'una gestió mitjançant un codi identificador (ID).
Si l'accés és permès se sol·licita el codi conegut per l'usuari/ària per accedir-hi.
Si l'accés no és permès, s'accedeix a través de l'apartat La Meva carpeta.
Tràmits gencat disposa de dos tipus de dades (corresponents als dos segments a qui dóna servei: la ciutadania i les empreses): dades de personalització i dades de tràmits i gestions.
Inclou dades personals identificatives, associades a credencials d'autenticació (nom, i document identificatiu –NIF, Passaport, NIE-) i, dades personals que s'hagin donat d'alta a l'hora d'omplir sol·licituds, o per rebre serveis de comunicació de novetats i canvis als tràmits i gestions.
Dades pròpies dels diferents tràmits i gestions que es poden iniciar i consultar a Tràmits gencat.
Inclou una còpia de la sol·licitud original, la informació de progrés i la resolució que l'òrgan gestor corresponent fa arribar a la persona interessada per al seu coneixement.
Aquesta còpia permet fer un seguiment al llarg del procés de resolució i deixarà de ser visible a Tràmits gencat dos anys després del seu tancament.
Si un cop passat aquest període, necessiteu accedir-hi us podeu dirigir a l'òrgan gestor responsable.
Les dades disponibles a Tràmits gencat estan subjectes al que marca la Llei de Protecció de Dades Personals (LOPD) en relació als fitxers de titularitat pública.